Limpopo-stroper kry tronkstrafŉ Man van Mosambiek is Maandag deur die Makhado-streekshof tot ses jaar tronkstraf gevonnis vir poging om renosters te stroop. Kol. Ronel Otto, ŉ provinsiale polisiewoordvoerder, het Dinsdag gesê Musa Sumango (19) is skuldig bevind op aanklagte van poging om renosters te stroop, die onwettige besit van vuurwapens en oortreding. Sumango en twee medepligtiges is in Oktober in Punda Maria in die Krugerwildtuin deur ŉ wildbewaarder aangekeer. Een van die medepligtiges, Derrick Maluleke (34), is in die skermutseling doodgeskiet en die ander man kon daarin slaag om te ontsnap.